Colón (otok)

Colón (španjolski: Isla Colón) je najveći i najsjeverniji otok u panamskom Arhipelagu Bocas del Toro, koji administrativno podpada pod Provinciju Bocas del Toro. Geografija Otok je svojom površinom od 61 km² četvrti otok u Panami. Dug je nekih 14 km i širok 7 km. Taj brdoviti otok građen je od vapnenca i obrastao tropskom kišnom šumom. Otok je ime Colon dobio po Kristoforu Kolumbu koji je 1502. doplovio do tog arhipelaga. Većina stanovnika živi u gradu Bocas del Toro (5,380) koji je i administrativni centar Provincije Bocas del Toro. On je poznato ljetovalište sa više od pedeset hotela. Reference Vanjske veze Colón Island (na portalu Mapcarta) (en)